Četrtek, 2.4.2020

Dragi pevci in pevke OTROŠKEGA PEVSKEGA ZBORA ŠKRATKI!

Zdravo, pa smo spet skupaj. Upam, da se imate lepo, saj imate ob sebi svoje starše, ki vas prav gotovo osrečujejo s svojo ljubeznijo in skrbjo, kar je super. Kaj bomo delali danes? Za začetek boste naredili dihalne vaje kot zadnjič. Prepričana sem, da vam gre to že dobro od rok in znate, ker smo res že pol leta pridno trenirali v šoli na pevskih vajah. Nato boste ponovili pesmico MUCA NA KLAVIR IGRA in začeli trenirati pesmico KO SE SMEJEŠ. Ste pripravljeni?

Pa gremo:

1. KORAK:

**DIHALNE VAJE:**

-DUHANJE ROŽICE: 3 KRAT (Primeš rožico, vdihneš skozi nos, izdihuješ glas S dokler ne porabiš zraka.

-KUŽEK: 1 KRAT + 1 KRAT (Z odprtimi usti hitro predihavaš zrak kot kužek. Nato narediš isto vajo z zaprtimi usti, dihaš skozi nos.)

-PIŠTOLCA: 2 KRAT (Obe roki dvigneš nad sabo in vdihneš ter zadržiš sapo. Med tem migaš s trebuščkom ven in noter. Ko začutiš, da ne moreš več držati sape, jo počasi začneš spuščati na S in obenem spuščaš dol tudi obe roki. Zaključiš, ko si spustil ven ves zrak.)

**UPEVALNE VAJE:**

-PETI V TERCAH NI TEŽKO (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

-PO STOPNIČKAH GOR, PO STOPNIČKAH DOL (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

Bravo, le pogumno naprej!

1. KORAK:

S pomočjo spodnje povezave zapoješ ob posnetku pesmico MUCA NA KLAVIR IGRA.

1. Zapoješ brez besedila.
2. IZZIV ZA SUPER PEVCE: Zapoješ na pamet ob posnetku, ki ga predvajaš čisto potiho in pokličeš zraven starše, da te poslušajo.

<https://www.youtube.com/watch?v=I8veghFmNoo>

OPOMBA:

Povezava je aktivna, ko se postaviš na povezavo in klikneš tipko Ctrl in levi klik na miški.

1. KORAK:

S pomočjo spodnje povezave se boš začel učiti pesmico KO SE SMEJEŠ. Pesmico smo se že začeli učiti (1.kitico), nismo se je pa uspeli naučiti do konca.

Pesmica je kar zahtevna in težka, a tudi zelo lepa, ko jo enkrat znaš.

Potek pesmi je naslednji:

1. Kitica
2. Kitica
3. Tukaj se poje hkrati 1. in 2. kitico. Mi bomo peli samo 1. kitico, čeprav boste slišali v ozadju tudi 2. kitico.

NAVODILO:

1. Pesmico predvajaš in samo poslušaš ter gledaš posnetek.
2. Pripraviš note in glasno prebereš celo besedilo iz not.
3. Pesmico predvajaš in zraven poješ s pomočjo besedila.
4. Besedilo pesmice se naučiš na pamet.
5. Pesmico predvajaš in zraven na pamet poješ 1. kitico+2.kitico +1.kitico
6. IZZIV ZA SUPER PEVCE: Pesmico predvajaš, zraven poješ in vključiš še gibe iz posnetka.

<https://www.youtube.com/watch?v=XF3AxCUn9UM>

Komaj čakam, da pesmico zapojemo v živo, se že dogovarjam z učiteljico Tejo, da bi jo zapeli skupaj s starejšimi pevci in je tudi ona navdušena. Če nam zaradi KORONČKOV ne uspe letos, jo bomo pa drugo leto.

Bodite močni, srečni in zdravi.

Pošiljam vam topel objemček na daljavo in vas lepo pozdravljam. (:

Učiteljica Nataša